jkorsvik/nowiki_second_scrape_merged huggingface dataset:
Svartflekkheifly

Svartflekkheifly (Hadula melanopa) er en sommerfugl som tilhører familien nattfly (Noctuidae). Den er funnet over hele Norge unntatt lengst i sør.


== Utseende ==
Et nokså lite (vingespenn 24 – 26 mm), mørkt gråspraglete nattfly. Kroppen er ganske langhåret og virker litt rufsete. Forvingen er grå med diffuse, svarte tegninger. Nyremerket er gjerne redusert til en svart X, ringmerket er tydelig. Bakvingen er mørkt brungrå med en stor, hvit flekk i midten.


== Levevis ==
Larvene lever på krekling, blåbær, tyttebær og mogop. De voksne sommerfuglene flyr på våren og forsommeren i høytliggende heiområder. De er aktive om dagen i solskinn og flyr ganske lavt over bakken med svirrende flukt.


== Utbredelse ==
Arten finnes i fjellene i Mellom-Europa, i Skottland, i Skandinavia og i det nordlige Nord-Amerika. I Norge er den utbredt i fjellet i hele landet.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Anarta melanopa på UK moths: [2]


== Eksterne lenker ==
(en) svartflekket heifly i Encyclopedia of Life 
(en) svartflekket heifly i Global Biodiversity Information Facility 
(no) svartflekket heifly hos Artsdatabanken 
(en) Kategori:Hadula melanopa – bilder, video eller lyd på Wikimedia Commons 
(en) Hadula melanopa – galleri av bilder, video eller lyd på Wikimedia Commons
Nobody’s Child: Romanian Angel Appeal

Nobody's Child: Romanian Angel Appeal er et album av Traveling Wilburys, Stevie Wonder, Eric Clapton, Elton John og flere, gitt ut i 1990 til veldedighet for rumenske foreldreløse barn. Pengene gikk til organisasjonen Romanian Angel Appeal Foundation. Ingen av disse versjonene av sangene er utgitt tidligere. «Nobody's Child» med «This Week» som B-side samt «With a Little Help from my Friends» ble gitt ut på singel. Albumet er satt sammen av Beatleslegenden George Harrison og hans kone Olivia Harrison.


== Sporliste ==
«Nobody's Child» – 3:27
Fremført av The Traveling Wilburys.
«Wonderful Remark» – 3:58
Fremført av Van Morrison.
«Medicine Man» – 4:24
Fremført av Elton John.
«This Week» – 3:03
Fremført av Dave Stewart & The Spiritual Cowboys.
«Homeward Bound» – 2:38
Fremført av George Harrison & Paul Simon.
«How Can You Mend a Broken Heart?» – 3:30
Fremført av The Bee Gees.
«Lovechild» – 5:40
Fremført av Billy Idol.
«Big Day Little Boat» – 3:34
Fremført av Edie Brickell.
«Feeding Off the Love of the Land» – 5:54
Fremført av Stevie Wonder.
«That Kind of Woman» – 3:56
Fremført av Eric Clapton.
«Goodnight Little One» – 5:36
Fremført av Ric Ocasek.
«The Trembler» – 3:31
Fremført av Duane Eddy.
«Ain't That Peculiar» – 3:23
Fremført av Mike & The Mechanics.
«Civil War» – 7:36
Fremført av Guns N' Roses.
«With a Little Help from My Friends» – 3:41
Fremført av Ringo Starr and his All-Starr Band (Ringo/Joe Walsh/Nils Lofgren/Billy Preston/Dr. John/Levon Helm/Rick Danko/Garth Hudson/Jim Keltner/Clarence Clemons/Zak Starkey)


== Eksterne lenker ==
(en) Nobody's Child — Romanian Angel Appeal på Discogs 
(en) Nobody's Child — Romanian Angel Appeal på MusicBrainz 
(en) Nobody's Child — Romanian Angel Appeal på AllMusic
Rødt heifly

Rødt heifly (Anarta myrtilli) er en sommerfugl som tilhører familien nattfly (Noctuidae). Denne lille, fargerike arten finnes over det meste av Norge. 


== Utseende ==
Et ganske lite (vingespenn 20 – 25 mm), kraftig bygd nattfly. Kroppen er mørk rødlig brun med ganske lange, oppstående hår. Forvingen er mørkt brunrød med lyse tegninger. Midtfeltet er mer eller mindre hvitt, dessuten går det en hvit siksak-linje (bølgelinje) langs ytterkanten av vingen. Mellomlinjene, som avgrenser vingens midtfelt, består hver av en brunsvart og en lysbrun linje. Nyre- og ringmerkene, som sitter i midtfeltet, er små men vanligvis tydelige. Bakvingen er gul ved roten, bredt svart ytterst. Larven er flaskegrønn med gulhvite flekker som danner lengderekker.


== Levevis ==
Arten lever på lynghei og andre åpne områder. Larvene lever på lyng. De voksne sommerfuglene flyr om dagen i solskinn i juni – juli. Flukten er overraskende hurtig for en såpass liten sommerfugl.


== Utbredelse ==
Arten er utbredt over nesten hele Europa. I Norge finnes den over det meste av landet.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Anarta myrtilli på UK moths: [2]


== Eksterne lenker ==
(en) rødt heifly i Encyclopedia of Life 
(en) rødt heifly i Global Biodiversity Information Facility 
(no) rødt heifly hos Artsdatabanken 
(sv) rødt heifly hos Dyntaxa 
(en) rødt heifly hos Fauna Europaea 
(en) rødt heifly hos NCBI 
(en) Kategori:Anarta myrtilli – bilder, video eller lyd på Wikimedia Commons 
(en) Anarta myrtilli – galleri av bilder, video eller lyd på Wikimedia Commons
Svart heifly

Svart heifly (Coranarta cordigera) er en sommerfugl som tilhører familien nattfly (Noctuidae). Denne arten finnes over det meste av Norge. 


== Utseende ==
Et ganske lite (vingespenn ca. 25 mm), kraftig, mørkfarget nattfly. Kroppen er svartgrå, kledt med ganske lange, oppstående hår (virker rufsete). Forvingen er svartgrå med et stort, hvitt nyremerke, ellers uten tegninger. Bakvingen er hvitgul, langs ytterkanten bredt svart.


== Levevis ==
Arten lever på heier og andre høytliggende områder. Larvene lever på blokkebær (Vaccinium uliginosum) og melbær (Arctostaphylos uva-ursi). De voksne sommerfuglene flyr om dagen i juni.


== Utbredelse ==
Arten er utbredt i Europa. I Norge er den funnet over det meste av landet.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Anarta cordigera på UK moths: [2]


== Eksterne lenker ==
(en) svart heifly i Global Biodiversity Information Facility 
(no) svart heifly hos Artsdatabanken 
(sv) svart heifly hos Dyntaxa 
(en) svart heifly hos Fauna Europaea 
(en) svart heifly hos ITIS 
(en) svart heifly hos NCBI 
(en) Kategori:Coranarta cordigera – bilder, video eller lyd på Wikimedia Commons 
(en) Coranarta cordigera – galleri av bilder, video eller lyd på Wikimedia Commons
Hagelundfly

Hagelundfly (Lacanobia oleracea) er en sommerfugl som tilhører familien nattfly (Noctuidae). Den finnes nord til Møre og Romsdal i Norge.


== Utseende ==

Et middelsstort (vingespenn 37 – 41 mm), brunt nattfly. Kroppen og forvingen er brun. Forvingen har en tynn, hvit linje (bølgelinje) langs ytterkanten, denne danner en w midt på. Nyremerket er brungult eller oransje, ringmerket kantet med hvitt, men ellers samme arge som resten av vingen. Bakvingen er grå. Larven er naken, grønn med en grønngul sidestripe og spredte, hvite flekker.


== Levevis ==
Arten forekommer i bebodde områder, også inne i byer, men også på saltenger ved havet. Larvene kan finnes på ulike urter, men helst på melder (Chenopodium spp. og Atriplex spp.). De kan også gå på tomater, der de huler ut fruktene. De voksne sommerfuglene flyr i mai – juli.


== Utbredelse ==
Den er utbredt over hele Europa. I Norge finnes den nord til Møre og Romsdal.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Lacanobia oleracea på UK moths: [2]


== Eksterne lenker ==
(en) hagelundfly i Encyclopedia of Life 
(en) hagelundfly i Global Biodiversity Information Facility 
(no) hagelundfly hos Artsdatabanken 
(sv) hagelundfly hos Dyntaxa 
(en) hagelundfly hos Fauna Europaea 
(en) hagelundfly hos NCBI 
(en) Kategori:Lacanobia oleracea – bilder, video eller lyd på Wikimedia Commons 
(en) Lacanobia oleracea – galleri av bilder, video eller lyd på Wikimedia Commons
Busklundfly

Busklundfly (Lacanobia thalassina) er en sommerfugl som tilhører familien nattfly (Noctuidae). Den finnes nord til Sør-Trøndelag i  Norge. 


== Utseende ==
Et middelsstort (vingespenn 37 – 42 mm), gråbrunt nattfly. Arten ligner strekt på flere av artene i slekten Apamea, men skiller seg fra disse på at den har hårete fasettøyne. Forvingen er gråbrun og alle de tegningene som er typiske for nattfly er vanligvis godt synlige. Ved roten er det en kort, svart lengdestrek (rotstrek). Rundt midten av vingen er det to tannete, svarte og hvite tverrlinjer (mellomlinjer) som avgrenser vingens midtfelt. De nærmer seg hverandre bakover i vingen. Fremst i midtfeltet er det lysgrå nyre- og ringmerker, lenger bak en kraftig, svart strek (tappmerke) som forbinder de to mellomlinjene. Langs ytterkanten er den en hvit tverrlinje (bølgelinje) som danner en w i midten. Bakvingen er grå.


== Levevis ==
Arten finnes helst på steder med frodig vegetasjon. Larvene kan finnes på en lang rekke ulike planter, inkludert løvtrær som eik, busker og urter, for eksempel tungras. De voksne sommerfuglene flyr om natten i juni – juli.


== Utbredelse ==
Arten er utbredt over hele Europa. I Norge finnes den nord til Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Lacanobia thalassina på UK moths: [2]


== Eksterne lenker ==
(en) busklundfly i Encyclopedia of Life 
(en) busklundfly i Global Biodiversity Information Facility 
(no) busklundfly hos Artsdatabanken 
(sv) busklundfly hos Dyntaxa 
(en) busklundfly hos Fauna Europaea 
(en) busklundfly hos NCBI 
(en) Kategori:Lacanobia thalassina – bilder, video eller lyd på Wikimedia Commons 
(en) Lacanobia thalassina – galleri av bilder, video eller lyd på Wikimedia Commons
Broket lundfly

Broket lundfly (Lacanobia contigua) er en sommerfugl som tilhører familien nattfly (Noctuidae). Den finnes nord til Nord-Trøndelag i  Norge.


== Utseende ==
Et middelsstort (vingespenn 36 – 41 mm), gråaktig eller brunaktig nattfly. Vingene er nokså kontrastrikt farget, de lysere områdene kan være rødlige eller grønnlige. Forvingen er grå til brun, midtfeltet noe mørkere enn resten. Dette er avgrenset av hvite mellomlinjer som bare er tydelige i den bakre delen. Nyre- og ringmerkene er vanligvis lyse og tydelige, men nyremerket kan gå i ett med resten av vingen. Bak disse er det en kort, tykk svart lengdestrek (tappmerke). Langs ytterkanten går det en lys tverrlinje (bølgelinje) som er forholdsvis bred, men ofte bare tydelig i midten, der den danner en w. Bakvingen er lysgrå.


== Levevis ==
Arten kan påtreffes i mange ulike habitater med frodig vegetasjon. Larvene kan lever både på løvtrær, busker og urter. De voksne sommerfuglene flyr om natten i juni – juli og kommer gjerne til lys.


== Utbredelse ==
Utbredt over hele Europa. I Norge er den funnet nord til Nord-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Lacanobia contigua på UK moths: [2]


== Eksterne lenker ==
(en) broket lundfly i Encyclopedia of Life 
(en) broket lundfly i Global Biodiversity Information Facility 
(no) broket lundfly hos Artsdatabanken 
(sv) broket lundfly hos Dyntaxa 
(en) broket lundfly hos Fauna Europaea 
(en) broket lundfly hos NCBI 
(en) Kategori:Lacanobia contigua – bilder, video eller lyd på Wikimedia Commons
Brunt lundfly

Brunt lundfly (Lacanobia suasa) er en sommerfugl som tilhører familien nattfly (Noctuidae). Den finnes nord til Sør-Trøndelag i Norge.


== Utseende ==
Et middelsstort (vingespenn 37 – 42 mm), gråbrunt nattfly. Forvingen har vanligvis alle de vingetegningene som er typiske for nattfly tydelige, men kjennes lett på den trekantede, brunsvarte flekken (tappmerket) bak ringmerket i forvingens midtfelt. Forvingen har en tydelig, brunsvart lengdestrek (rotstrek) ved roten og to tynne, men tydelige mellomlinjer som avgrenser vingenes midtfelt. Disse nærmer seg ikke så mye hverandre mot vingens bakkant som hos mange lignende arter, avstanden mellom dem ved bakkanten er godt over halvparten av avstanden ved framkanten. Fra den indre mellomlinjen går det ut en kraftig, brunsvart, trekantet (tannformet) flekk – tappmerket – som når halvveis til ytre mellomlinje. Nyre- og ringmerkene er lyse, mørkkantede og tydelige. Langs ytterkanten går det en hvit tverrlinje (bølgelinjen) som danner en w i midten. Bavingen er lysgrå.


== Levevis ==
Arten kan påtreffes i mange ulike habitater. Larvene kan leve både på løvtrær, busker og urter, blant andre kjemper (Plantago spp.) og syrer (Rumex spp.). De voksne sommerfuglene flyr om natten i juni – juli og kommer gjerne til lys.


== Utbredelse ==
Brunt lundfly er utbredt i hele Europa. I Norge er den vanlig nord til Sør-Trøndelag.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Lacanobia suasa på UK moths: [2]


== Eksterne lenker ==
(en) vanlig lundfly i Encyclopedia of Life 
(en) vanlig lundfly i Global Biodiversity Information Facility 
(no) vanlig lundfly hos Artsdatabanken 
(sv) vanlig lundfly hos Dyntaxa 
(en) vanlig lundfly hos Fauna Europaea 
(en) vanlig lundfly hos NCBI 
(en) Kategori:Lacanobia suasa – bilder, video eller lyd på Wikimedia Commons 
(en) Lacanobia suasa – galleri av bilder, video eller lyd på Wikimedia Commons
Gulflekkfly

Gulflekkfly (Hada plebeja) er en sommerfugl som tilhører familien nattfly (Noctuidae). Den finnes over hele Norge bortsett fra mesteparten av Finnmark. 


== Utseende ==
Et middelsstort (vingespenn 31 – 36 mm), grålig nattfly med kontrastrikt tegnede vinger. Den kan likne mange andre arter, men kjennes vanligvis greit på den gule flekken ved forvingens rot. Forvingen er mer eller mindre grå, midtfeltet mørkere enn resten. Ved bakkanten nær roten er det en gul flekk. Nyre- og ringmerkene er tydelige, lysgrå, området mellom dem er svart, det er også andre deler av vingens midtfelt. Bølgelinjen (lys tverrlinje langs ytterkanten) er ofte utydelig, det samme gjelder den framre delen av mellomlinjene (som avgrenser vingens midtfelt). Bakvingen er grå. 


== Levevis ==
Arten lever i åpne områder, der larvene utvikler seg på lave planter som for eksempel løvetann (Taraxacum spp.) og haukeskjegg (Crepis spp.). De voksne sommerfuglene flyr om natten i mai – juli.


== Utbredelse ==
Gulflekkflyet finnes i hele Europa. Den er utbredt over så godt som hele Norge, men mangler i de nordlige og østlige delene av Finnmark.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Hada plebeja på UK moths: [2]


== Eksterne lenker ==
(en) gulflekkfly i Encyclopedia of Life 
(en) gulflekkfly i Global Biodiversity Information Facility 
(no) gulflekkfly hos Artsdatabanken 
(sv) gulflekkfly hos Dyntaxa 
(en) gulflekkfly hos Fauna Europaea 
(en) gulflekkfly hos NCBI 
(en) Kategori:Hada plebeja – bilder, video eller lyd på Wikimedia Commons 
(en) Hada plebeja – galleri av bilder, video eller lyd på Wikimedia Commons
Tofargefly

Tofargefly (Hecatera bicolorata) er en sommerfugl som tilhører familien nattfly (Noctuidae). Den finnes nord til Møre og Romsdal i Norge. 


== Utseende ==
Et middelsstort (vingespenn 29 – 32 mm) nattfly med markert tofargede vinger. Forkroppen og forvingens grunnfarge er gråhvit til lysgrå, forvingens midtfelt gråsvart. Mellomlinjene, som avgrenser midtfeltet, er brede, lyse og bølgete. I den fremre delen av midtfeltet er det lysgrå nyre- og ringmerker. I vingens ytre del er det noen mørke flekker, men ikke noen tydelig bølgelinje. Bakvingen er grå mørkere ytterst.


== Levevis ==
Arten forekommer på åpne steder, også på skrotemark og inne i byer. Larvene lever på planter i kurvplantefamilien, særlig sveve (Hieracium), haukeskjegg (Crepis) og dylle (Sonchus). De voksne sommerfuglene flyr i juni–august.


== Utbredelse ==
Arten er utbredt i Europa. I Norge er den funnet spredt nord til Møre og Romsdal.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Hecatera bicolorata på UK moths: [2]


== Eksterne lenker ==
(en) tofargefly i Encyclopedia of Life 
(en) tofargefly i Global Biodiversity Information Facility 
(no) tofargefly hos Artsdatabanken 
(sv) tofargefly hos Dyntaxa 
(en) tofargefly hos Fauna Europaea 
(en) tofargefly hos NCBI 
(en) Kategori:Hecatera bicolorata – bilder, video eller lyd på Wikimedia Commons 
(en) Hecatera bicolorata – galleri av bilder, video eller lyd på Wikimedia Commons
Mørkt nellikfly

Mørkt nellikfly (Hadena bicruris) er en sommerfugl som tilhører familien nattfly (Noctuidae). Den finnes nord til Sør-Trøndelag i Norge.


== Utseende ==
Et middelsstort (vingespenn 33 – 40 mm), gråbrun-spraglete nattfly. Forvingen har tydelige, hvitkantede nyre- og ringmerker og en hvit bølgelinje langs ytterkanten som danner to w-figurer. Bakvingen er gråbrun.


== Levevis ==
Arten har larver som lever på smeller (Silene spp.), særlig rød jonsokblom (Silene dioica) og nelliker. Denfinnes helst på blomsterenger. De voksne sommerfuglene flyr om natten i juni – juli og besøker blomster.


== Utbredelse ==
Arten forekommer nesten bare i Vest-Europa, selv om den er funnet så langt øst som Ukraina. I Norge er den utbredt nord til Sør-Trøndelag.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Hadena bicruris på UK moths: [2]


== Eksterne lenker ==
(en) vanlig nellikfly i Encyclopedia of Life 
(en) vanlig nellikfly i Global Biodiversity Information Facility 
(no) vanlig nellikfly hos Artsdatabanken 
(sv) vanlig nellikfly hos Dyntaxa 
(en) vanlig nellikfly hos Fauna Europaea 
(en) vanlig nellikfly hos NCBI 
(en) Kategori:Hadena bicruris – bilder, video eller lyd på Wikimedia Commons 
(en) Hadena bicruris – galleri av bilder, video eller lyd på Wikimedia Commons 
Hadena bicruris – detaljert informasjon på Wikispecies
Hvitbåndnellikfly

Hvitbåndnellikfly (Hadena compta) er en sommerfugl som tilhører familien nattfly (Noctuidae). Den er bare kjent fra Vest-Agder i Norge.


== Utseende ==
Et middelsstort (vingespenn 27 – 34 mm), grått- og hvitt-tegnet nattfly. Forkroppen er spraglete i grått og hvitt. Forvingens grunnfarge er grønnlig grå, med skinnende hvite tegninger. Vingens midtfelt, som er temmelig tverrbredt, er hvitt. Nyre- og ringmerkene er mer eller mindre svartkantede, men kan være utydelige om de faller innen det hvite området. Ofe er den indre delen av vingens bakkant også hvit, og vingen har noe hvitt ved roten. Langs ytterkanten går det en smal, ujevn, hvit bølgelinje som kan være brutt opp i flere deler. Bakvingen er mørkgrå.


== Levevis ==
Dette nattflyet flyr på blomsterenger, men forekommer også i hager. Larvene lever på frøene til engsmelle (Silene vulgaris), men også på dyrkede nelliker (særlig busknellik (Dianthus barbatus)). De voksne sommerfuglene flyr om natten i juni – juli.


== Utbredelse ==
Den er utbredt i det meste av Europa, unntatt lengst i nord. I Norge er den bare kjent fra noen lokaliteter i Kristiansand kommune i Agder.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Hadena compta på UK moths: [2]


== Eksterne lenker ==
(en) hvitbåndnellikfly i Encyclopedia of Life 
(en) hvitbåndnellikfly i Global Biodiversity Information Facility 
(no) hvitbåndnellikfly hos Artsdatabanken 
(sv) hvitbåndnellikfly hos Dyntaxa 
(en) hvitbåndnellikfly hos Fauna Europaea 
(en) hvitbåndnellikfly hos NCBI 
(en) Kategori:Hadena compta – bilder, video eller lyd på Wikimedia Commons 
(en) Hadena compta – galleri av bilder, video eller lyd på Wikimedia Commons 
Hadena compta – detaljert informasjon på Wikispecies
Get Rich or Die Tryin’

Get Rich or Die Tryin' er debutalbumet til hiphop-artisten 50 Cent, som ble gitt ut 4. februar 2003.


== Sporliste ==
«Intro» (0:08)
«What Up Gangsta?» (2:59)
«Patiently Waiting» (4:48)
«Many Men (Wish Death)» (4:16)
«In Da Club» (3:40)
«High All The Time» (4:29)
«Heat» (4:14)
«If I Can't» (3:16)
«Blood Hound» (4:00)
«Back Down» (4:03)
«P.I.M.P» (4:09)
«Like My Style» (3:13)
«Poor Lil Rich» (3:19)
«21 Questions» (3:44)
«Don't Push Me» (4:08)
«Gotta Make It to Heaven» (4:00)
«Wanksta John» (3:39)
«U Not Like Me» (4:15)
«Life's on the Line» (3:38)
«P.I.M.P. (Remix)» (4:48)


== Singler ==
«In da Club» (Utgitt 19. november 2002)
«21 Questions» (Utgitt 29. april 2003)
«P.I.M.P» (Utgitt 12. august 2003)
«If I Can't» (Utgitt 16. september 2003)


== Eksterne lenker ==
(en) Get Rich or Die Tryin' på Discogs 
(en) Get Rich or Die Tryin' på MusicBrainz 
(en) Get Rich or Die Tryin' på Spotify 
(en) Get Rich or Die Tryin' på AllMusic
Hvitflekknellikfly

Hvitflekknellikfly (Hadena confusa) er en sommerfugl som tilhører familien nattfly (Noctuidae). Den finnes over det meste av Norge.


== Utseende ==
Et middelsstort (vingespenn 32 – 36 mm), mørkgrått nattfly med omfattende, hvite flekker. Fargen er ganske variabel. Den ligner mye på hvitbåndnellikfly (Hadena compta), men er jamtover litt større og mørkere. Forkroppen er mønstret i grått, svart og hvitt. Forvingens grunnfarge er mørkgrå, gjerne litt brunlig eller grønnlig. Vingen er hvit ved roten, og mesteparten av bakkanten er hvit. Det er også vingens midtfelt, bortsett fra at en skrå, mørk siksak-stripe krysser det litt bak midten. Midtfeltet har også en mørk, kileformet flekk mellom nyre- og ringmerkene, som ellers er ganske utydelige. Det er også en hvit flekk nær vingespissen, fra denne går det ut en hvit siksak-bølgelinje som ikke når fram til vingens bakkant. Bakvingen er mørkgrå.


== Levevis ==
Arten lever på tørre enger på kalkgrunn og på strender. Larvene lever på frøene av planter i nellikfamilien, særlig engsmelle (Silene vulgaris), strandsmelle (Silene maritima) og tjæreblom (Lychnis spp.). De voksne sommerfuglene flyr om natten i mai – juni og besøker blomster.


== Utbredelse ==
Denne arten er utbredt over hele Europa. I Norge er den den videst utbredte arten i slekten Hadena og er funnet nord til Troms.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Hadena confusa på UK moths: [2]


== Eksterne lenker ==
(en) hvitflekknellikfly i Encyclopedia of Life 
(en) hvitflekknellikfly i Global Biodiversity Information Facility 
(no) hvitflekknellikfly hos Artsdatabanken 
(sv) hvitflekknellikfly hos Dyntaxa 
(en) hvitflekknellikfly hos Fauna Europaea 
(en) hvitflekknellikfly hos NCBI 
(en) Kategori:Hadena confusa – bilder, video eller lyd på Wikimedia Commons 
(en) Hadena confusa – galleri av bilder, video eller lyd på Wikimedia Commons